kardosdrur/scandi-wiki huggingface dataset:
Østbanetorvet

Østbanetorvet er et torv i Nørre Stenbro-kvarteret i Aarhus.

Torvet strækker sig fra Østboulevarden til Østbanetorvet Station, hvor Skovvejen går mod nord og Kystvejen mod syd. Mellem torvets to parallelle gader er der et lille brolagt anlæg med træer og bænke. Her står Elias Ølsgaards statue af politikeren og børnesagsforkæmperen Peter Sabroe. Statuen er flyttet to gange pga. byudviklingen og kom til Østbanetorvet i 1973.

Østbanetorvet blev anlagt i 1890-91 som en plads foran Østbanegården, som den er opkaldt efter. Det meste af torvets bebyggelse stammer fra 1895-96. Torvet ligger lige syd for Nordre Kirkegård, der blev indviet i 1876.

Banegårdsbygningen fra 1877 er bevaret i sin oprindelige stil og rummer i dag et møbelhus, men der er stadig togtrafik fra perronen, hvor passagererne kan stå i ly under halvtaget. På torvet findes desuden et møntvaskeri, en restaurant, et pizzeria, et værtshus, en halal-slagter og en kiosk (kiosk lukket ca. 2013 og lokaler omdannet til beboelse).

Sporvogne og busser 

Østbanetorvet var endestation for den første kollektive trafik i Aarhus, en hesteomnibus. 7. juli 1904 startede Aarhus Elektriske Sporvej, som også havde stoppested på Østbanetorvet. Sporvognene kørte ind fra Knudrisgade, svingede th. til stoppestedet og videre tv. op ad Skovvejen. Sporvognene i Aarhus blev nedlagt 7. november 1971.

Efter en omfattende omlægning af busnettet i Aarhus i 2011, hvor trafikken blev koncentreret om hovedindfaldsvejene, gik Østbanetorvet fra 40 busafgange i timen på hverdage til kun 8 på linjerne 20 og 33. Samtidig blev stoppestederne flyttet ind på selve torvet, så Kystvejen aflastes.

Galleri

Eksterne kilder/henvisninger 

 Bygninger og miljøer i Århus Kommune Gadebeskrivelser: Østbanetorvet

Torve og pladser i Aarhus
Guds rige

Guds rige er et grundlæggende begreb i de abrahamitiske religioner.

Udtrykket optræder mere end 100 gange i Hebræerevangeliet og Det Nye Testamente, men slet ikke i Den Hebræiske Bibel, og kun en enkelt gang i De Deuterokanoniske Bøger (10:10), og er næsten udelukkende defineret gennem parabler.

Jødedommen 
I Det Gamle Testamente omtales et rige oprettet af Gud:
I de kongers dage skal himlens Gud oprette et kongerige, som i al evighed ikke skal gå til grunde, og intet andet folk skal få kongemagten. Det skal knuse og tilintetgøre alle de andre kongeriger, men selv skal det bestå i al evighed.

Kristendommen 
I Lukasevangeliet svarer Jesus farisæerne angående hvornår Guds rige vil komme:
Guds rige kommer ikke, så man kan iagttage det; man vil heller ikke kunne sige: Se, her er det! eller: Se dér! For Guds rige er midt iblandt jer.
Den sidste sætning i det overstående gengives i andre oversættelser som: "Guds rige er inden i jer."

Jesus beder om Guds rige i Fadervor, hvor han siger: "komme dit rige".

Kilder 

Religion
Bibelen
Paris-Nice 2007

Paris-Nice 2007 foregik fra den 11. til den 18. marts 2007 og markerede starten på UCI ProTour 2007. Efter meget frem og tilbage blev det klart at alle ProTour-holde stillede til start i Paris den 11. marts. Selv om løbet stod på ProTour-kalenderen havde den ikke ProTour-lisens.

160 ryttere var tilmeldt. I tillæg til ProTour-holdene, stilte også Astana Team fra Schweiz og franske Agritubel op.

Alberto Contador fra Discovery Channel tog hjem med den sammenlagtesejer, samt ungdomstrøjen. Han var kun den anden spaniol i historien til et vinde Paris-Nice, efter at Miguel Indurain vandt løbet i 1989 og 1990.

Franco Pellizotti vandt pointtrøjen, mens hjemmeynglingen Thomas Voeckler sikrede sig bjergtrøjen. Caisse d'Epargne vandt holdkonkurrencen, mens Discovery Channel med sine 3 etapesejre, vandt flest.

Etaperne

Prolog: Issy les Moulineaux, 4.7 km (ITT)
11-03-2007

1. etape: Cloyes sur le Loir-Buzançais, 186 km 
12-03-2007

2. etape: Vatan-Limoges, 177 km
13-03-2007

3 etape: Limoges-Maurs, 215.5 km
14-03-2007

4. etape: Maurs-Mende, 169.5 km
15-03-2007

5 etape: Sorgues-Manosque, 178 km
16-03-2007

6 etape: Brignoles-Cannes, 200 km
17-03-2007

7 etape: Nice, 129.5 km
18-03-2007

Sammenlagt

Pointtrøjen

Bjergtrøjen

Ungdomstrøjen

Holdkonkurrencen

Trøjerne dag for dag

Se også 
Paris-Nice
UCI ProTour 2007

Eksterne links
Paris-Nice officielle hjemmeside

UCI ProTour 2007
2007
Videnregnskab

Videnregnskabet er en af de nyere kvalitative regnskabstyper, som har vundet stadig større indpas siden begyndelsen i 1990'erne. Formålet med videnregnskabet er at erhverve, sikre og udvikle videnressourcerne i virksomheden. Videnregnskabet værdiansætter ikke videnressourcerne, men holder øje med indsatser og resultater og forklarer, om virksomheden udvikler sine ressourcer i den rigtige retning.

Historie
Regnskabsformen blev taget i brug i 1990'erne. Gennembruddet kom dog nok først i starten af det nye årtusinde, hvor Videnskabsministeriet igangsatte et større udviklingsprojekt med deltagelse af 100 danske vidensvirksomheder. på baggrund af dette arbejde blev udarbejdet en guideline for videnregnskaber: "Videnregnskaber - den nye guideline".

Videnregnskabet
Videnregnskabet består hovedsageligt af to dele: Det analystiske regnskab, der anvendes som et internt ledelsesværktøj. Dertil kommer det eksterne videnregnskab, der er en publikation af en udvalgt del af det analytiske videnregnskab.

Det analytiske videnregnskab

Det eksterne videnregnskab

Referencer 

Ledelse
Kate Fleron

Kate Fleron Jacobsen (16. juni 1909 i København – 5. marts 2006) var en dansk modstandskvinde og skribent, der under Besættelsen var redaktør på Frit Danmark. Hun fik sæde i Frihedsbevægelsens Samråd, der i sommeren 1945 afløste Danmarks Frihedsråd.

Hun udgav blandt andet bogen Kvinder i Modstandskampen i 1945. Under besættelsen udgav hun debatbogen Afsporet Ungdom. En Appel til danske Forældre.

Hun modtog PH-prisen 1972.

Fleron var modstander af ægteskab, men levede i mange år sammen med chefredaktør Aage Schoch, som hun i 1949 fik en datter med.

Henvisninger 

 Iben Vyff, Kate Fleron, Dansk Kvindebiografisk Leksikon
 Holger Terp, Humanisme med et socialt menneskesyn.

Medlemmer af Frit Danmark
Redaktører fra Danmark
Faglitterære forfattere fra Danmark
Kvinderetsforkæmpere fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Danskere i 1900-tallet
Ofre for nazismen fra Danmark
Personer fra København
Dansksprogede forfattere fra Danmark
Metropolitan

Metropolitan kan referere til:

Mennesker
 Metropolit eller ærkebiskop, gejstlig person i den ortodokse kirke
 Metropolitan Division, en division i National Hockey League
 Metropolitan Police Service, politikorpset i Storlondon, England

I geografi
 Metropol, en storby
 Metropolområde, en region bestående af en tætbefolket bykerne og de mindrebefolkede omgivelser
 Metropolitan borough, lokaladministrative distrikter i England
 Metropolitan county, lokaladministration på amtsniveau i England

Navngivne steder
 Metropolitan Museum of Art, i New York
 The Metropolitan Opera, i New York
 Metropol-Frankrig, den del af Frankrig beliggende i Europe

Erhverv
 Metro Cammell, "Metropolitan Cammell Carriage and Wagon Company"
 Metropolitan-Vickers, en britisk elektroteknikvirksomhed
 Metropolitan Stores, en tidligere canadisk butikskæde

Transport

Transportsystemer
 Metropolitan line, en London Underground-bane
 Convair CV-440 Metropolitan – et 2-motors propeldrevet passagerfly fra USA (1955)
 Metropolitan (tog), en tidligere tysk luksushøjhastighedstogforbindelse mellem Køln og Hamborg
 Métro de Paris, et metrosystem i Paris, Frankrig
 Moskvas metro (rus. Московский метрополитен), et metrosystem i Moskva, Rusland

Køretøjer
 Nash Metropolitan, en bil
 Metropolitan Special, et navngivet tog på Baltimore and Ohio Railroad
 Scania Metropolitan, dobbeltdækkerbus

Uddannelsessteder
 Metropolitanskolen, København
 Leeds Metropolitan University, Storbritannien
 London Metropolitan University, Storbritannien
 Metropolitan State University of Denver, USA
 Metropolitan Community College, USA
 Metropolitan State University, i Saint Paul, Minnesota
 Manchester Metropolitan University, Storbritannien
 Swansea Metropolitan University, Storbritannien
 Tokyo Metropolitan University, Japan

Medier og underholdning

Journalistisk og literatur
 Metropolitan (roman), en science-fiction-roman af Walter Jon Williams
 The Metropolitan (avis), college-avis fra Metropolitan State University of Denver
 Seattle Metropolitan, et lokalt magasin fra Seattle, Washington
 Transmetropolitan, en tegneserie

Scenekunst
 Metropolitan (film fra 1990), instrueret af Whit Stillman
 Metropolitan (film fra 1935), instrueret af Richard Boleslawski
 Metropolitan (band), en indie-rock-gruppe fra Washington, D.C.
 Teatro Metropólitan, et teater i Mexico
 The Metropolitan Theatre, tidligere teater og spillested i Edgware Road, Paddington, London

Øvrigt 
 Metropolitan area network, et datanetværk indenfor en virksomhed eller organisation

Se også
 Met
Busters verden

Busters verden har flere betydninger:

 Busters verden (roman) – en roman af Bjarne Reuter.
 Busters verden (film) – en film af Bille August baseret på Busters verden (roman).
Team Sleep

Team Sleep er et ambient/alternative band med Chino Moreno som forsanger/guitarist, bedre kendt fra gruppen Deftones.

Musikgrupper fra USA
Mustapha Papa Diop

Mustapha Papa Diop (født 1. maj 1987) er en fodboldspiller fra Senegal, der spiller for FC Fyn

Han er midtbanespiller, men bruges også i forsvaret. Mustapha Papa Diop kom til Odense Boldklub i sommeren 2007, hvor han blev hentet på en fri transfer. Senegaleseren spillede i to år på Marseilles' bedste talenthold, og franskmændene ville gerne forlænge hans kontrakt. Diop valgte dog at tage til Danmark, hvor han blev tilknyttet OB. I sommeren 2008 skiftede han til FC Fyn.

Fodboldspillere fra Senegal
Fodboldspillere fra Odense Boldklub
Gladsaxesenderen

Gladsaxesenderen er en 206 meter høj tv-mast i Gladsaxe. Masten er placeret på Tinghøj i kote 49, således at toppen af senderen befinder sig 255 meter over havets overflade. Senderen blev sat i drift 14. maj 1955 som den første af fire danske tv-sendere, og den blev sat op, efter at Folketingets finansudvalg den 1. april 1954 gav sin tilslutning til, at der skulle opføres såkaldte fjernsynsstationer og FM-stationer i København (Gladsaxe), Fyn (Sønder Højrup), Aarhus (Søsterhøj) og i Sønderjylland (Rangstrup-senderen).
 
Søsterhøjsenderen ved Aarhus blev den næste, og den åbnede præcis et år senere end Gladsaxesenderen. Gladsaxesenderen var i en årrække Danmarks højeste bygningsværk, men er nu overgået af andre sendemaster i landet. Det højeste bygningsværk i Danmark er nu Rø-senderen på Bornholm.

Kilder

Sendestationer i Danmark
Senderen
Zero 7

Zero 7 er en engelsk downtempo trip-hop/chillout gruppe, bestående af Henry Binns og Sam Hardaker. Foruden det, har de forskellige vokalister på deres, indtil videre, 5 officielle albums.

Musikgrupper fra Storbritannien
Har spillet på Roskilde Festival
Bygnings- og Boligregisteret

Bygnings- og Boligregistret (forkortet BBR) er et register, der indeholder oplysninger om ejendomme og bygninger i Danmark. Et af hovedformålene med registret var – og er stadig – at kunne give oplysninger til ejendomsvurderingsmyndigheden i forbindelse med ejendomsbeskatning. Registret blev oprettet 1977-1978. For den almindelige borger betød oprettelsen, at det ikke længere var nødvendigt at udfylde spørgeskemaer om boligforhold i forbindelse med folke- og boligtællinger.

BBR hører til de såkaldte Grunddata og det er planlagt af BBR's data gøres offentligt tilgængelig  medio 2013.

Ansvar i forhold til BBR 
Det er ejerens ansvar, at oplysningerne i Bygnings- og Boligregisteret er korrekte. Sker der ændringer i en bolig, så skal man tage kontakt til  kommunen for at få rette dette. Det er ligeledes gratis for ejere at få rettet oplysningerne.

Referencer

Eksterne henvisninger 
 BBR's websted 

Offentlig it
Danmarks grunddata
Danmarks registre
CIK Fodbold

CIK Fodbold er den selvstændige fodboldafdeling i Christianshavns Idræts Klub (CIK). Foreningen har deres klublokaler i CIK Sportscenter i Bådsmandsstræde på Christianshavn og afvikler deres træning og hjemmebanekampe på Kløvermarkens Idrætsanlæg. Fodboldafdelingen er medlem af Københavns Boldspil-Union (KBU) og spiller for 2007-sæsonen i den lokale Serie 2.

Klubbens historie 

Fodboldafdelingen og hele Christianshavn IK startede som en idé på Store Volds legeplads. En række diskussioner om at starte en boldklub en sommeraften 1921 mellem syv lokale kondiløbere ledte til at en fodboldklub blev stiftet den 1. oktober 1921 og dermed var den første afdeling i Christianshavns Idræts Klub født. Den første bestyrelse blev stiftet med Samuel Nielsen som formand og "lange" Tom som kasserer, som endvidere fik deres præst og Blå Kors til at donere dem deres første aktiv, en fodbold.

Fodbolden var en læderbold med gummiblærer med en snøre ved hullet, hvor blæren blev lagt ind, som efter meget brug ville miste cirkelformen og minde omm en rugbybold. Den første tid spillede man mellem træerne på Christianshavns Vold, men fra foråret 1922 fik CIK fast spilleplads bag brandstationen på Kløvermarken (på hjørnet af Kløvermarksvej og vejen ned til nyttehaverne), men omklædningen skete i det fri ved fodboldbanen.

Christianshavns Boldklub (stiftet i 1919) fusionerede i 1926 med Christianshavn Idræts Klub og fortsatte efterfølgende under CIKs navn. Klubben flyttede ind i det tidligere E. Nobels Tobaksfabrik i Bådsmandsstræde i 1971, hvor klubben stadig har til huse. Dameafdelingen opstod allerede i 1947, men damefodbolden blev først introduceret i 1972 af Jens K. Jensen og Inger. Pigerne anvendte gymnastiksalene på Christianshavns Skole til træning og spillede på Kløvermarken om sommeren.

Tidligere fodboldformænd 
 1921-19??: Samuel Nielsen
 199?-200?: Jannie
 200?-2009: Michael M. Svendsen
 2009-2011: Petrine Nielsen
 2011-20??: Pernille Walther Johannsen

Klubbens resultater

DBUs Landspokalturnering 
De sportslige resultater for klubben i DBUs Landspokalturnering igennem årene:
 1993/94:
 1. runde: Christianshavns IK mod Taarbæk IF 2-5
 1957/58:
 1. runde: Christianshavns IK mod Lyngby Boldklub 2-0
 2. runde: B.1921 mod Christianshavns IK 4-3
 1954/55:
 1. runde: Lillerød IF mod Christianshavns IK 3-6
 2. runde: Christianshavns IK mod Fredericia Boldklub 3-2
 3. runde: Viborg FF mod Christianshavns IK 4-3

Bedrifter i Danmarksturneringen 
De sportslige resultater for klubbens førstehold i Danmarksturneringen igennem årene:

Ekstern henvisning 
 CIK Fodbolds officielle hjemmeside

Sport på Amager
Fodboldklubber under DBU København
Frontal kollision på Grønnehave Station

Frontal kollision på Grønnehave Station (Helsingør). Under indkørsel på Grønnehave Station HHGB den 15. juli 1996 kolliderede tog 136 fra Hornbæk frontalt med det udkørende tog 37. Det anslås at tog 37's hastighed var 10-15 km/t medens det modkørende 136 holdt stille eller næsten stille. Ved kollisionen blev enkelte personer lettere kvæstet og der skete begrænsede materielle skader.

DSB's havarigruppe forestod undersøgelserne på vegne af Tilsynet med privatbanerne. Det konkluderedes, at der ikke havde været stillet udkørselstogvej for tog 37, da det afgik fra Grønnehave.

Grønnehave Station, Frontal kollision på
Helsingør
Begivenheder i 1996
Ryugyong Hotel

Ryugyong Hotel er en skyskraber i Pyongyang i Nordkorea. Bygningen har 105 etager og er 330 meter. Byggeriet blev påbegyndt i 1987 og stoppede af økonomiske årsager i 1992 men blev genoptaget i april 2008. Eksteriøret var færdig i 2011, det var planlagt at det skulle stå færdigt i 2012 til hundredeåret for Kim Il-sungs fødsel. En delvis åbning var planlagt i 2013, men det blev aflyst.

I 2018 blev der monteret en LED-skærm på den ene side af bygningen, der bruges til at vise animationer og filmscener. I januar 2020 var bygningen fortsat ikke åbnet.

Referencer

Eksterne henvisninger 

Hoteller i Nordkorea
Skyskrabere
Pyongyang
Linux From Scratch

Linux From Scratch (LFS) er navnet på en bog skrevet af Gerard Beekmans og flere. I bogen bliver læseren givet instruktioner om hvordan man bygger et Linux system fra source.

Bogen giver detaljerede instruktioner om hvordan man oversætter kildeteksten for basispakkerne i et linuxsystem og installation af disse. Bogen forklarer hviken funktion de enkelte pakker har, så læseren kan opbygge en større viden om hvordan et linuxsystem fungerer. 

Bogen er frit tilgængelig på Linux From Scratch hjemmesiden og er marts 2010 i version 6.6. For at holde LFS lille og fokuseret blev der lavet en bog kaldet Beyond Linux From Scratch, der giver instruktioner om hvordan man videreudvikler sit basis Linux-system lavet med LFS.

Eksterne henvisninger 
 Linux From Scratchs hjemmeside
 Beyond Linux From Scratch, et skridt videre end basissystemet
 Linux From Scratch LiveCD, der kan bruges som vært – host under opbygningen
 Cross Linux From Scratch, trinvis instruktion
 Hardened Linux From Scratch, med vægt på sikkerhed

From Scratch
Linuxdistributioner
Vader

Leon Allen White (født 14. maj 1955, død 18. juni 2018), bedre kendt under ringnavnet Big Van Vader eller Vader, var en amerikansk wrestler.

Vader blev kendt verden over, mens han wrestlede for World Championship Wrestling fra 1990 til 1995. Vader vandt WCW World Heavyweight Title tre gange og besejrede bl.a. Ric Flair, Sting, Cactus Jack og Davey Boy Smith. I 1995 udfordrede han Hulk Hogan til en titelkamp, men tabte. Senere samme år blev Vader fyret i WCW.

I 1996 debuterede Vader hos World Wrestling Federation, hvor han dog, med ikke nær så stor succes, wrestlede indtil 1998. Siden wrestlede Vader enkelte kampe af og til. I 2005 gjorde han kortvarigt comeback hos World Wrestling Entertainment, men uden succes.

Referencer

Eksterne henvisninger 

 
 

Wrestlere fra USA
Fyns Tivoli

Fyns Tivoli var en tivolipark som fra 1946 til 1993 var en af Fyns største turistattraktioner. Parken havde især sin storhedstid i 1960'erne hvor parken bl.a. indeholdt en blomsterpark, en trærutsjebane, radiobiler, karruseller og ofte havde levende underholdning.

Parken blev grundlagt af Christian Jensen, som ejede Odense Zoo. Han ønskede at lave en forlystelsespark og udvidede derfor sin zoologiske have med et forlystelsesområde på den anden side af Odense Å. I 1962 blev området solgt og blev dermed en selvstændig forlystelsespark under navnet Fyns Tivoli. 

Tivoliet lukkede i 1993. Året efter blev grunden solgt tilbage til Odense Zoo, som i 1997 udvidede over på den gamle Tivoli-grund

Etableret i 1962
Ophørt i 1993
Virksomheder i Odense
Forlystelsesparker i Danmark
Kultur i Odense
Kevin Sullivan

Kevin Francis Sullivan (født 26. oktober 1949) er en amerikansk wrestler, der er mest kendt for sine kampe mod Dusty Rhodes og Mike Graham i National Wrestling Alliance og mod Hulk Hogan og Chris Benoit i World Championship Wrestling. 

Efter at have wrestlet for flere forskellige wrestlingorganisationer fra slutningen af 1970'erne til starten af 1990'erne, ankom Kevin Sullivan til World Championship Wrestling i 1994. Sammen med Cactus Jack (Mick Foley) vandt han WCW World Tag Team Championship i sit første år. De mistede dog hurtigt titlerne og begyndte at kæmpe mod hinanden. I september 1994 vandt Sullivan en Loser Leaves Town Match over Cactus Jack, og han var nødsaget til at forlade organisationen.

Efter ankomsten af Hulk Hogan i WCW begyndte Sullivan at udtrykke sit had for wrestlinglegenden. Kevin Sullivans bror, Dave Sullivan, var derimod en kæmpe Hogan-fan, og de to brødre begyndte at kæmpe mod hinanden. Hogan kom dog til Daves hjælp, og Kevin Sullivan dannede derfor gruppen 3 Faces of Fear, som foruden ham selv bestod af Avalanche og Hogans tidligere bedste ven The Butcher, der netop havde vendt Hogan ryggen efter mange års venskab. 3 Faces of Fear kæmpede foruden Hogan også mod Randy Savage og Sting. Gruppen gik dog i opløsning i starten af 1995, da den ikke var i stand til at ødelægge Hogans karriere.

Kevin Sullivan fik dog hurtigt gang i en ny gruppe, som han kaldte for Dungeon of Doom. Han omdøbte sig selv The Taskmaster og fik en masse mystiske wrestlere til at tilslutte sig gruppen, heriblandt Kamala, Barbarian, Meng, Hulk Hogans tidligere manager Jimmy Hart, Shark, Zodiac, Yeti, Hugh Morrus, One Man Gang og Big Bubba Rogers. Selvom Dungeon of Doom tabte den årlige WarGames-match i september 1995 mod Hulk Hogan, Randy Savage, Sting og Lex Luger, så lykkedes det Sullivans seneste erhvervelse, The Giant, at vinde VM-titlen fra Hulk Hogan i oktober 1995 ved Halloween Havoc. Dungeon of Doom ville dog fuldstændigt udrydde Hulk Hogan fra WCW og allierede sig dermed med gruppen IV Horsemen. Det lykkedes dog ikke, og Sullivan begyndte at kæmpe med nogle af medlemmer af IV Horsemen, navnlig Brian Pillman og Chris Benoit. I juli 1997 tabte Sullivan en Retirement Match til Benoit og måtte forlade wrestling for altid. 

Wrestlere fra USA
Hypertrofi

Hypertrofi (fra græsk ὑπέρ- hyper- "større/flere", -τροφή, -trophia "ernæring/vækst") er et lægeligt udtryk, som betegner forøgelsen eller svulmen af celler, væv, legeme eller organ. Årsagen til dette kan være rigelig ernæring, øget brug eller hormonstimulation.

Histologi 
Ved hypertrofi vokser cellerne i størrelse, mens celletallet bevares. Dette ses fx i muskler der trænes. Her vil en biopsi afsløre, at der ikke kommer flere celler, kun at de eksisterende celler bliver bredere. I endometriet kombineres hyperplasi og hypertrofi i proliferationsfasen af menstruationscyklusen.

Hypertrofi skal ikke forveksles med begreberne dysplasi og neoplasi. Disse begreber dækker over henholdsvis celleforandringer, der evt. kan blive til cancer, og decideret nyvæskst/tumor vækst, der kan være både malign (cancer) eller benign.

Myofibrillær hypertrofi 
Som nævnt, så bruges udtrykket hypertrofi også om den muskeltilvækst man ser når muskler udsættes for belastning, som ved eksempelvis styrketræning. Den type hypertrofi man ser i muskelceller kaldes helt specifikt for myofibrillær hypertrofi, og opstår fordi mængden af actin og myosin i de enkelte muskelceller øges. Musklen bliver som et resultat heraf større og stærkere - altså øges den maksimale styrke.

Se også 
 Atrofi
 Dysplasi
 Hyperplasi
 Neoplasi

Referencer 

Histologi
Circus

Circus kan henvise til flere artikler:

Cirkusser 

Circus på latin betyder cirkus på dansk, men findes i sin latinske form på flere andre sprog.

 Circus Maximus – et romersk cirkus fra ca. 6. århundrede f.Kr.

Dyr 

 Circus (slægt) – en slægt i høgefamilien
  Circus pygargus - det latinske navn for hedehøg, en art af denne slægt

Musik 

 Circus (Britney Spears-album) – et album af Britney Spears
 "Circus" (single) – en single fra Britney Spears albummet af samme navn
 Circus (Lenny Kravitz-album) – et album af Lenny Kravitz